**ΕΘΕΛΟΝΤΙΚΗ ΑΙΜΟΔΟΣΙΑ Ο.Λ.Μ.Ε. – ΚΕ.ΜΕ.ΤΕ.**

Αγαπητές συναδέλφισσες, αγαπητοί συνάδελφοι

Οι εκπαιδευτικοί διδάσκουμε στους μαθητές μας ότι η αλληλεγγύη είναι στάση ζωής και μέτρο πολιτισμού, **αποδεικνύοντάς το καθημερινά με τη δική μας στάση**, όχι μόνο στα λόγια αλλά και στην πράξη. Η εθελοντική αιμοδοσία είναι πράξη αγάπης, απόδειξη αλληλεγγύης και κοινωνικής ευαισθησίας.

**Σήμερα η εθελοντική αιμοδοσία έχει ακόμα μεγαλύτερη αξία και παίρνει μεγαλύτερη διάσταση, καθώς**  η κοινωνία πλήττεται από τη λαίλαπα του κορωνοϊού και η ανάγκη για αίμα είναι ακόμα μεγαλύτερη. **Oι εκπαιδευτικοί στεκόμαστε, για μια ακόμα φορά, στο ύψος των περιστάσεων και δίνουμε το δικό μας παρών**.

Ο θεσμός της εθελοντικής αιμοδοσίας των εκπαιδευτικών, που διοργανώνει η Ο.Λ.Μ.Ε. – ΚΕ.ΜΕ.ΤΕ, συνεχίζεται και διευρύνεται με επιτυχία.

**Σας ευχαριστούμε από καρδιάς για τη μέχρι σήμερα στήριξή σας στις εθελοντικές αιμοδοσίες και σας καλούμε να δώσετε για μια ακόμα φορά το παρών στην αιμοδοσία της ΟΛΜΕ – ΚΕ.ΜΕ.ΤΕ.**

**Σας ενημερώνουμε ότι η αιμοδοσία θα πραγματοποιηθεί με τήρηση όλων των απαραίτητων μέτρων προστασίας**, με ευθύνη του κλιμακίου αιμοδοσίας του «Αμαλία Φλέμινγκ». Επίσης, προκειμένου να αποφευχθεί ο συνωστισμός, θα οργανωθεί με ραντεβού για τα οποία θα ενημερωθείτε τηλεφωνικά. Όσοι/όσες επιθυμούν για πρώτη φορά να συμμετάσχουν στην αιμοδοσία της ΟΛΜΕ, μπορούν να επικοινωνήσουν τηλεφωνικά στα παρακάτω τηλέφωνα, προκειμένου να οργανωθούν τα ραντεβού:

**Ανδρινόπουλος Γιώργος (Πρόεδρος ΚΕ.ΜΕ.ΤΕ.): 6932 320703**

**Γεωργιάδης Θωμάς (Αντιπρόεδρος ΚΕ.ΜΕ.ΤΕ.): 6977 780020, 6906 485672**

**Γεωργαρίου Μαρία (Γ.Γ. ΚΕ.ΜΕ.ΤΕ.) : 6932 103462**

**Ο.Λ.Μ.Ε. – ΚΕ.ΜΕ.ΤΕ.: Δευτέρα, 11 Μαΐου 2020, ώρες: 9.30 – 13.00**

**(Γραφεία ΟΛΜΕ, Κορνάρου 2 και Ερμού, 6ος όροφος)**

**Για το ΔΣ του ΚΕ.ΜΕ.ΤΕ.**

|  |  |  |
| --- | --- | --- |
| **Ο Πρόεδρος**    **Γεώργιος Ανδρινόπουλος** | ΚΕΜΕΤΕ | **Η Γενική Γραμματέας**    **Μαρία Γεωργαρίου** |